પછી બધી અપ્સરાઓ ભેગી થઈ અને નારાયણ પાસે ગઈ અને એમને તપમાં આ રીતે હેરાન કર્યા એ બદલ માફી માગી. નારાયણને અપ્સરાઓની આ નિખાલસતા ગમી અને બધાને માફ કરી દીધાં વળી અપ્સરાઓેએ સામેથી માફી માગી એટલે અપ્સરાઓને કોઈ બીજી ઈચ્છા હોય તો એ પૂરી કરી આપશે એવું વચન આપ્યું. અપ્સરાઓએ કહ્યું કે “તમે બધી અપ્સરાને પરણી અને પત્નીનું સ્થાન આપો, અમે આજીવન તમારી સેવા કરવા માગીએ છીએ.” નારાયણે કહ્યું કે, “આ જનમમાં તો અમે આજીવન લગ્ન ન કરવાનો નિર્ણય કર્યો છે તેથી આ જનમમાં તો લગ્ન નહીં થઈ શકે. પરંતુ હું દ્વાપરયુગમાં કૃષ્ણ બનીને જન્મવાનો છું, ત્યારે તમારા બધાનો ઉદ્ધાર કરીશ અને તમને દરેકને ત્યારે પરણીશ.”